**Kort nyt fra Samarbejdsudvalget** **mellem Moesgaard Museum (MoMu) og Institut for Kultur og Samfund (IKS)**

Seneste møde: 28. november 2022

**FORSKNING OG SAMARBEJDE**

* Vi havde besøg af projektchef Niels Kier Rye, der gennemgik organiseringen af projektsporet på museet. Vi brugte oplægget som afsæt til at diskutere åbninger og formater for IKS-MoMu samarbejder, herunder personbåren formidling, fysiske udstillinger og digital formidling. Vi vil gerne fremover fortsætte diskussionen om, hvor i processen, forskere fra IKS kan inddrages og være med til at forme de større projekter og udstillinger.
* Vi vendte muligheden for, at IKS-medarbejdere i fremtiden vil kunne booke tid til genstands-fotografering under det månedlige besøg af en freelance fotograf. Vi vil klarlægge en procedure for dette til næste møde og sende en mail ud herom.
* MKH nævnte i sin orientering, at han og Klaus Markmann arbejder på en ny strategi for museets etnografiske område
*

**AKTIVITETER**

* Fredag den 11. november åbnede særudstillingen ’Ud af Kaos’: <https://www.moesgaardmuseum.dk/udstillinger/ud-af-kaos/>.
* De fælles seed-midler understøtter små pilotprojekter og samarbejder, fx mhp kommende fælles ansøgninger, workshops eller afprøvning af ideer. Det er fortsat muligt løbende at søge op til 10.000 kr. Henvendelse til undertegnede: lovschal@cas.au.dk.

**KOMMUNIKATION**

* Der foreligger nu en første mock-up version af den nye fælles hjemmeside for Moesgaardsamarbejdet: <https://cas.au.dk/en/moesgaard-collaboration>. Vi vil være meget taknemmelige for alle forslag til rettelser, tilføjelser mv.

**ANSÆTTELSER**

* Stillingen ’Udviklingsansvarlig for den museale antropologi ved Moesgaard’ forventes besat snarest muligt vinter/forår 2023
* Der er fortsat udmeldt ansættelsesstop på IKS.

Næste møde: Den 6. februar 2023

Samarbejdsudvalget består af: Mads Kähler Holst (formand), Andreas Roepstorff (næstformand), Peter Hambro Mikkelsen, Mette Løvschal, Klaus Markmann Jensen, Susanne Højlund Pedersen, Marcello Mannino, Jesper Sølund Hansen, Pauline Asingh & Jacob Østergaard.